Referat fra generalforsamlingen i personaleforeningen FLORA 27/3-2019

1. Valg af dirigent

Bestyrelsen foreslog Thomas Breddam, som enstemmigt blev valgt

1. Valg af referent

Bestyrelsen foreslog Hans Falkeborg, som enstemmigt blev valgt

1. Beretning fra bestyrelsen

Formand Birte Nielsen aflagde bestyrelsens årsberetning. I en kommentar til beretningen havde Anja Skjoldborg et forslag til et muligt kommende arrangement. Anja m.fl. havde deltaget i et meget populært ”chokolade kursus” på Kalø, hvilket kunne være et forslag til efterfølgelse for FLORA. Forslaget blev modtaget positivt, hvorefter beretningen blev godkendt med applaus. Beretningen er vedhæftet nærværende referat.

1. Fremlæggelse og godkendelse af revideret regnskab.

FLORAs kasserer, Alexia Sejer, fremlagde regnskabet, der udviser et resultat på dkk. 4.277,38 og en egenkapital pr. 31/12-2018 på dkk. 8.736,92. Efter et par spørgsmål og efterfølgende afklarende besvarelse fra kassereren om bl.a. en indbetaling fra SILA hidrørende fra forrige regnskabsperiode samt om størrelse på de afholdte bankgebyrer, der måske synes lidt voldsomme, blev regnskabet godkendt.

1. Behandling af indkomne forslag.

Der var ikke indkommet forslag

1. Fremlæggelse af budget samt fastlæggelse af kontingent for det kommende år.

Det fremlagte budget udviser et underskud for budgetåret 2019 svarende til den samlede egenkapital pr. 31/12-2018, jfr. foran under punkt 4, hvorefter egenkapitalen pr. 31/12-2019 forventes at udgøre dkk. 0,00.

I forlængelse af budgetfremlæggelsen efterlyste formanden forslag til den planlagte besigtigelsestur, der i budgettet er afsat med dkk. 10.200, men hvor det nærmere indhold endnu ikke er fastlagt.

Flere bemærkede, at traditionen med et julebanko tilsyneladende var droppet for 2019. Hvis det var fjernet med udgangspunkt i en økonomisk vurdering om bl.a. indkøb til gevinstgaver, så var det efter fleres opfattelse en klar mulighed at skære væsentligt i ”gevinstbudgettet”. Selve arrangementet med et julebanko betragtes af fleres fortsat som en god og hyggelig tradition.

Gry Bagger oplyste, at hun var blevet orienteret om, at DTU i løbet af juni måned ville invitere interesserede fra AU til et fællesarrangement. Det konkrete indhold for en sådan dag samt eventuel egenbetaling var endnu ikke kendt, men måske det kunne være en ide for FLORA at være sponsor for de medlemmer i foreningen, der ønskede at deltage i DTU arrangementet.

Herefter afrundende formanden budgetdebatten med et forslag om uændret kontingent (dkk. 30 pr. medlem pr. måned), hvilket blev enstemmigt godkendt.

1. Valg af bestyrelsesmedlemmer.

Anja Skjoldborg ønskede ikke genvalg til bestyrelsen.

Som nyt bestyrelsesmedlem blev Richard Bentzen valgt.

1. Valg af suppleanter.

Der var genvalg til Lis Rygaard og Vibeke Nielsen

1. Valg af revisor og revisorsuppleant.

Der var genvalg til revisor Iben Krog og til revisorsuppleant Helle Holmberg

1. Eventuelt

Der var intet til eventuelt, hvorefter generalforsamlingen kunne afsluttes

Således passeret:

Hans Falkeborg Birte Nielsen

Referent Formand